
UTRENIA (cu Canoanele de rugăciune) şi
SFÂNTA LITURGHIE a Sfântului Ioan Gură de Aur

din 6 august 2026, joi dimineața: (†) Schimbarea la Față a
Domnului

* după Mineiul pe luna august, ediţia 2022

	PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!
	Împărate ceresc, Mângâietorule, Duhul adevărului, Care pretutindeni ești și toate le plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!
	Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!
Şi acum și pururea și în vecii vecilor. Amin!
	Preasfântă Treime, miluiește-ne pe noi! Doamne, curățește păcatele noastre! Stăpâne, iartă fărădelegile noastre! Sfinte, cercetează și vindecă neputințele noastre, pentru numele Tău!
	Doamne, miluiește! (de trei ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!
	PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.
	STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Veniţi să ne închinăm Împăratului nostru Dumnezeu!
	Veniţi să ne închinăm şi să cădem la Hristos, Împăratul nostru Dumnezeu!
	Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)

și se citesc cei doi psalmi

Psalmul 19
	1. Auză-te Domnul în ziua necazului și să te apere numele Dumnezeului lui Iacob!
	2. Trimită ție ajutor din locașul Său cel sfânt și din Sion să te sprijine pe tine!
	3. Pomenească toată jertfa ta și arderea de tot a ta bineplăcută să-I fie!
	4. Dea ție Domnul după inima ta și tot sfatul tău să-l plinească!
	5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!
	6. Acum am cunoscut că a mântuit Domnul pe unsul Său, cu puterea dreptei Sale.
	7. Îl va auzi pe dânsul din cerul cel sfânt al Lui.
	8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.
	9. Aceștia s-au împiedicat și au căzut, iar noi ne-am ridicat și ne-am îndreptat.
	10. Doamne, mântuiește pe împăratul și ne auzi pe noi, în orice zi Te vom chema!

Psalmul 20
	1. Doamne, întru puterea Ta se va veseli împăratul și întru mântuirea Ta se va bucura foarte.
	2. După dorirea inimii lui i-ai dat lui și de voia buzelor lui nu l-ai lipsit pe el.
	3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.
	4. Viață a cerut de la Tine și i-ai dat lui lungime de zile în veacul veacului.
	5. Mare este slava lui întru mântuirea Ta, slavă și mare cuviință vei pune peste el.
	6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.
	7. Că împăratul nădăjduiește în Domnul și întru mila Celui Preaînalt nu se va clinti.
	8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!
	9. Îi vei pune pe ei ca un cuptor de foc în vremea arătării Tale;
	10. Domnul întru mânia Sa îi va tulbura pe ei şi-i va mânca pe ei focul.
	11. Rodul lor de pe pământ îl vei pierde și sămânța lor dintre fiii oamenilor.
	12. Că au gândit rele împotriva Ta, au cugetat sfaturi care nu vor putea să stea.
	13. Că îi vei pune pe ei pe fugă și cu arcul Tău vei ținti capul lor.
	14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Preasfântă Treime, miluieşte-ne pe noi! Doamne, curățește păcatele noastre! Stăpâne, iartă fărădelegile noastre! Sfinte, cercetează și vindecă neputințele noastre, pentru numele Tău!
	Doamne, miluieşte! (de trei ori)
	Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!
	PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.
	STRANA: Amin! Apoi cântă:

Troparul Sfintei Cruci - glasul 1
	Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!

Condacul Sfintei Cruci - glasul 4
Podobie: Cel Ce Te-ai înălţat...
	Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!

Troparul Născătoarei de Dumnezeu – glasul 4
	Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!

	PREOTUL, cădind în fața Sfintei Mese, rostește:

Ectenia întreită scurtă
	PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!
	STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.
Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.
Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.
Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!
	STRANA: Amin! Întru numele Domnului, binecuvintează, Părinte!
	PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!
	STRANA: Amin!

Cei şase psalmi ai Utreniei (Hexapsalmul)
	Slavă întru cei de sus lui Dumnezeu și pe pământ pace, între oameni bunăvoire! (de trei ori)
	Doamne, buzele mele vei deschide și gura mea va vesti lauda Ta. (de două ori)

Psalmul 3
	1. Doamne, cât s-au înmulțit cei ce mă necăjesc! Mulți se scoală asupra mea;
	2. Mulți zic sufletului meu: „Nu este mântuire lui, întru Dumnezeul lui!“
	3. Iar Tu, Doamne, sprijinitorul meu ești, slava mea și Cel ce înalți capul meu.
	4. Cu glasul meu către Domnul am strigat și m-a auzit din muntele cel sfânt al Lui.
	5. Eu m-am culcat și am adormit; sculatu-m-am, că Domnul mă va sprijini.
	6. Nu mă voi teme de mii de popoare, care împrejur mă împresoară.
	7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.
	8. A Domnului este mântuirea și peste poporul Tău, binecuvântarea Ta.
	Eu m-am culcat și am adormit; sculatu-m-am că Domnul mă va sprijini.

Psalmul 37
	1. Doamne, nu cu mânia Ta să mă mustri pe mine, nici cu iuțimea Ta să mă cerți!
	2. Că săgețile Tale s-au înfipt în mine și ai întărit peste mine mâna Ta.
	3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.
	4. Că fărădelegile mele au covârșit capul meu, ca o sarcină grea apăsat-au peste mine.
	5. Umplutu-s-au de miros greu și au putrezit rănile mele, din pricina nebuniei mele.
	6. Chinuitu-m-am și m-am gârbovit până în sfârșit, toată ziua mâhnindu-mă umblam.
	7. Că șalele mele s-au umplut de ocări și nu este vindecare în trupul meu.
	8. Necăjitu-m-am și m-am smerit foarte; răcnit-am din suspinarea inimii mele.
	9. Doamne, înaintea Ta este toată dorirea mea și suspinul meu de la Tine nu s-a ascuns.
	10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.
	11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.
	12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.
	13. Iar eu ca un surd nu auzeam și ca un mut ce nu-şi deschide gura sa.
	14. Și m-am făcut ca un om ce nu aude și nu are în gura lui mustrări.
	15. Că spre Tine, Doamne, am nădăjduit; Tu mă vei auzi, Doamne, Dumnezeul meu,
	16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.
	17. Că eu spre bătăi gata sunt și durerea mea înaintea mea este pururea.
	18. Că fărădelegea mea eu o voi vesti și mă voi îngriji pentru păcatul meu;
	19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.
	20. Cei ce îmi răsplătesc rele pentru bune mă defăimau, că urmam bunătatea.
	21. Nu mă lăsa, Doamne Dumnezeul meu, nu Te depărta de la mine!
	22. Ia aminte spre ajutorul meu, Doamne al mântuirii mele!
	Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62
	1. Dumnezeule, Dumnezeul meu, pe Tine Te caut dis-de-dimineață.
	2. Însetat-a de Tine sufletul meu, suspinat-a după Tine trupul meu,
	3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.
	4. Că mai bună este mila Ta decât viața; buzele mele Te vor lăuda.
	5. Așa Te voi binecuvânta în viața mea și în numele Tău voi ridica mâinile mele.
	6. Ca de seu și de grăsime să se sature sufletul meu și cu buze de bucurie Te va lăuda gura mea.
	7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu
	8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.
	9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.
	10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.
	În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Aliluia! Aliluia! Aliluia! Slavă Ție, Dumnezeule! (de trei ori)
	Doamne, miluiește! (de trei ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!

Psalmul 87

	1. Doamne, Dumnezeul mântuirii mele, ziua am strigat și noaptea înaintea Ta.
	2. Să ajungă înaintea Ta rugăciunea mea! Pleacă urechea Ta spre ruga mea, Doamne,
	3. Că s-a umplut de rele sufletul meu și viața mea de iad s-a apropiat.
	4. Socotit am fost cu cei ce se coboară în groapă; ajuns-am ca un om neajutorat, între cei morți slobod.
	5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.
	6. Pusu-m-au în groapa cea mai de jos, întru cele întunecate și în umbra morții.
	7. Asupra mea s-a întărit mânia Ta și toate valurile Tale le-ai adus spre mine.
	8. Depărtat-ai pe cunoscuții mei de la mine, ajuns-am urâciune lor.
	9. Închis am fost și n-am putut ieși. Ochii mei au slăbit de suferință.
	10. Strigat-am către Tine, Doamne, toată ziua, întins-am către Tine mâinile mele.
	11. Oare morților vei face minuni? Sau cei morți se vor scula și Te vor lăuda pe Tine?
	12. Oare va spune cineva în mormânt mila Ta și adevărul Tău în locul pierzării?
	13. Oare se vor cunoaște în întuneric minunile Tale și dreptatea Ta în pământ uitat?
	14. Iar eu către Tine, Doamne, am strigat și dimineața rugăciunea mea Te va întâmpina.
	15. Pentru ce, Doamne, lepezi sufletul meu și întorci fața Ta de la mine?
	16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.
	17. Peste mine au trecut mâniile Tale și înfricoșările Tale m-au tulburat.
	18. Înconjuratu-m-au ca apa toată ziua și m-au cuprins deodată.
	19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.
	Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!

Psalmul 102
	1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!
	2. Binecuvintează, suflete al meu, pe Domnul și nu uita toate răsplătirile Lui:
	3. Pe Cel ce curățește toate fărădelegile tale, pe Cel ce vindecă toate bolile tale;
	4. Pe Cel ce izbăvește din stricăciune viața ta; pe Cel ce te încununează cu milă și cu îndurări;
	5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.
	6. Cel ce face milostenie, Domnul, și judecată tuturor celor ce li se face strâmbătate.
	7. Cunoscute a făcut căile Sale lui Moise, fiilor lui Israel voile Sale.
	8. Îndurat și milostiv este Domnul, îndelung-răbdător și mult-milostiv.
	9. Nu până în sfârșit se va iuți, nici în veac se va mânia.
	10. Nu după păcatele noastre a făcut nouă, nici după fărădelegile noastre a răsplătit nouă,
	11. ci cât este de departe cerul de pământ, atât este de mare mila Lui, spre cei ce se tem de El.
	12. Pe cât sunt de departe răsăriturile de apusuri, depărtat-a de la noi fărădelegile noastre.
	13. În ce chip miluiește tatăl pe fii, așa a miluit Domnul pe cei ce se tem de El.
	14. Că El a cunoscut zidirea noastră, adusu-Şi-a aminte că țărână suntem.
	15. Omul, ca iarba, zilele lui, ca floarea câmpului; așa va înflori.
	16. Că duh a trecut printr-însul și nu va mai fi și nu se va mai cunoaște nici locul său.
	17. Iar mila Domnului din veac în veac spre cei ce se tem de Dânsul,
	18. Și dreptatea Lui spre fiii fiilor, spre cei ce păzesc legământul Lui
	19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.
	20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!
	21. Binecuvântați pe Domnul toate puterile Lui, slugile Lui, care faceți voia Lui!
	22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!
	În tot locul stăpânirii Lui, binecuvintează, suflete al meu, pe Domnul!

Psalmul 142
	1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!
	2. Să nu intri la judecată cu robul Tău, că nimeni din cei vii nu-i drept înaintea Ta!
	3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.
	4. Mâhnit e duhul în mine și inima mea încremenită înlăuntrul meu.
	5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.
	6. Întins-am către Tine mâinile mele, sufletul meu însetat de Tine ca un pământ fără de apă.
	7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!
	8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!
	9. Scapă-mă de vrăjmașii mei, că la Tine alerg, Doamne!
	10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!
	11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!
	12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!
	Auzi-mă, Doamne, întru dreptatea Ta! Să nu intri la judecată cu robul Tău!
	Auzi-mă, Doamne, întru dreptatea Ta! Să nu intri la judecată cu robul Tău!
Duhul Tău cel bun să mă povățuiască la pământul dreptății!
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)

[bookmark: _Hlk201836825]Ectenia mare
PREOTUL: Cu pace, Domnului să ne rugăm!
STRANA răspunde după fiecare cerere: Doamne, miluiește!
PREOTUL: Pentru pacea de sus şi pentru mântuirea sufletelor noastre, Domnului să ne rugăm!
Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!
Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!
Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!
Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!
Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!
Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!
Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!
(Aici se pot pune cereri pentru diferite trebuinţe, care sunt tipărite la sfârşitul Liturghierului)
Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!
Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.
STRANA: Amin!

Glasul 7
	Stih: Mărturisiți-vă Domnului că este bun, că în veac este mila Lui!
	Dumnezeu este Domnul şi S-a arătat nouă; bine este cuvântat Cel ce vine întru numele Domnului! 
	Stih: Înconjurând m-au înconjurat şi în numele Domnului i-am înfrânt pe ei.
Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Stih: Nu voi muri, ci voi fi viu şi voi povesti lucrurile Domnului.
Dumnezeu este Domnul şi S-a arătat nouă; bine este cuvântat Cel ce vine întru numele Domnului!
	Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.
Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Troparul Praznicului - glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

Slavă Tatălui şi Fiului şi Sfântului Duh!

Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

Și acum și pururea și în vecii vecilor. Amin!

	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

[bookmark: _Hlk203395684]	Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.
	STRANA: Amin!

Primul rând de Sedelne ale Praznicului - glasul 4
Podobie: Spăimântatu-s-a Iosif ...
	Schimbarea omenească ce va să fie la a doua şi înfricoşătoare venirea Ta, cu slavă arătând-o, Mântuitorule, în muntele Taborului Te-ai schimbat la faţă, Ilie şi Moise grăind cu Tine. Şi trei ucenici pe care împreună i-ai chemat, văzând Stăpâne, slava Ta, de strălucirea Ta s-au spăimântat. Cel ce ai arătat atunci acelora lumina Ta, luminează și sufletele noastre!

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

	Schimbarea omenească ce va să fie la a doua şi înfricoşătoare venirea Ta, cu slavă arătând-o, Mântuitorule, în muntele Taborului Te-ai schimbat la faţă, Ilie şi Moise grăind cu Tine. Şi trei ucenici pe care împreună i-ai chemat, văzând Stăpâne, slava Ta, de strălucirea Ta s-au spăimântat. Cel ce ai arătat atunci acelora lumina Ta, luminează și sufletele noastre!

[bookmark: _Hlk203395920]	Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin!

	Al doilea rând de Sedelne ale Praznicului - glasul 4
Podobie: Spăimântatu-s-a Iosif...
	În muntele Taborului Te-ai schimbat la faţă, Iisuse, şi nor luminos întins ca un cort, pe Apostoli cu slava Ta i-a acoperit. Pentru aceasta, se uitau în jos la pământ, neputând să vadă strălucirea slavei celei neapropiate a feţei Tale, Mântuitorule. Hristoase Dumnezeule, Cel ce eşti fără de început, Care ai arătat atunci acelora lumina Ta, luminează și sufletele noastre!

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

	În muntele Taborului Te-ai schimbat la faţă, Iisuse, şi nor luminos întins ca un cort, pe Apostoli cu slava Ta i-a acoperit. Pentru aceasta, se uitau în jos la pământ, neputând să vadă strălucirea slavei celei neapropiate a feţei Tale, Mântuitorule. Hristoase Dumnezeule, Cel ce eşti fără de început, Care ai arătat atunci acelora lumina Ta, luminează și sufletele noastre!

[bookmark: _Hlk201590275][bookmark: _Hlk191457865]Doamne, miluieşte! (de trei ori)

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!
Cei ce staţi în casa Domnului, în curţile Lui, cântând: Aliluia!
Lăudaţi pe Domnul, că este bun Domnul! Aliluia!
Cântaţi numele Domnului, că este bun, zicând: Aliluia!
Că pe Iacob Şi-a ales Luişi de moştenitor. Aliluia!
Şi pe Israel urmaş în veci al Său, cântând: Aliluia!
Că eu am cunoscut că este mare Domnul. Aliluia!
Şi Domnul nostru peste tot ce este viu, zicând: Aliluia!
Toate câte a voit, în ceruri sus El le-a tocmit. Aliluia!
Prin adânc şi pe pământ, pe toate le-a zidit, zicând: Aliluia!
El ridică nori din mări, spre ploaie tuturor la vremi. Aliluia!
Soare, vânt şi fulgere arzând, El le-a făcut, zicând: Aliluia!
Trimis-a semne şi minuni în mijlocul acelei lumi. Aliluia!
Lui Faraon cel împietrit şi casnicilor lui, zicând: Aliluia!
Că neamuri multe a bătut şi pe-mpăraţi a doborât. Aliluia!
Pe Og şi pe Sihon şi pe cei necredincioşi, zicând: Aliluia!
Şi-a dat pământul lor poporului iubit al Său. Aliluia!
Ca moştenire veşnică pe tot le-a dăruit, zicând: Aliluia!
Bine este cuvântat Domnul nostru Dumnezeu! Aliluia!
Cel ce are scaun veşnic în Ierusalim, zicând: Aliluia!

sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)

Robii, robii Domnului. Aliluia!
1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!
3. Lăudați pe Domnul, că este bun Domnul! Cântați numele Lui, că este bun! Aliluia!
4. Că pe Iacob și l‑a ales Domnul, pe Israel spre moștenire Lui. Aliluia!
5. Că eu am cunoscut că este mare Domnul. Și Domnul nostru peste toți dumnezeii. Aliluia!
6. Toate câte a vrut Domnul a făcut în cer și pe pământ, în mări și în toate adâncurile. Aliluia!
7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!
10. El a bătut neamuri multe și a ucis împărați puternici. Aliluia!
11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!
12. Și a dat pământul lor moștenire, moștenire lui Israel, poporului Său. Aliluia!
13. Doamne, numele Tău este în veac. Și pomenirea Ta în neam și în neam. Aliluia!
14. Că va judeca Domnul pe poporul Său și de slugile Sale se va milostivi. Aliluia!
15. Idolii neamurilor sunt argint și aur, lucruri făcute de mâini omenești. Aliluia!
16. Gură au și nu vor grăi, ochi au și nu vor vedea,
17. Urechi au și nu vor auzi, că nu este duh în gura lor. Aliluia!
18. Asemenea lor să fie toți cei care îi fac pe ei și toți cei ce se încred în ei! Aliluia!
19. Casa lui Israel, binecuvântați pe Domnul! Casa lui Aaron, binecuvântați pe Domnul!
20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!
21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!
2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!
3. Lăudaţi pe Domnul domnilor! Aliluia!; că în veac este mila Lui. Aliluia!
4. Singurul Care face minuni mari. Aliluia!; că în veac este mila Lui. Aliluia!
5. Cel ce a făcut cerul cu pricepere. Aliluia!; că în veac este mila Lui. Aliluia!
6. Cel ce a întărit pământul pe ape. Aliluia!; că în veac este mila Lui. Aliluia!
7. Cel ce a făcut luminătorii cei mari. Aliluia!; că în veac este mila Lui. Aliluia!
8. Soarele, spre stăpânirea zilei. Aliluia!; că în veac este mila Lui. Aliluia!
9. Luna și stelele spre stăpânirea nopții. Aliluia!; că în veac este mila Lui. Aliluia!
10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!
11. Și a scos pe Israel din mijlocul lor. Aliluia!; că în veac este mila Lui. Aliluia!
12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!
14. Și a trecut pe Israel prin mijlocul ei. Aliluia!; că în veac este mila Lui. Aliluia!
15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!
16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!
17. Cel ce a bătut împărați mari. Aliluia!; că în veac este mila Lui. Aliluia!
18. Cel ce a omorât împărați tari. Aliluia!; că în veac este mila Lui. Aliluia!
19. Pe Sihon, împăratul Amoreilor. Aliluia!; că în veac este mila Lui. Aliluia!
20. Și pe Og, împăratul Vasanului. Aliluia!; că în veac este mila Lui. Aliluia!
21. Și le‑a dat pământul lor moștenire. Aliluia!; că în veac este mila Lui. Aliluia!
22. Moștenire lui Israel, robul Lui. Aliluia!; că în veac este mila Lui. Aliluia!
23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!
24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!
26. Lăudaţi pe Dumnezeul cerului! Aliluia!; că în veac este mila Lui. Aliluia! 

Mărimurile Praznicului
	Stih 1: Mare este Domnul și lăudat foarte în cetatea Dumnezeului nostru, în muntele cel sfânt al Lui. (Psalmul 47, 1)
	Stihira: Mărimu-Te pe Tine, Dătătorule de viaţă Hristoase, şi cinstim a preacuratului Tău trup slăvită schimbare!
	Stih 2: Tu ești Cel ce Te îmbraci cu lumina ca și cu o haină și întinzi cerul ca un cort. (Psalmul 103, 2-3)
	Stihira: Schimbatu-S-a la faţă Iisus al meu, Domnul, în Muntele Taborului, arătându-Şi slava Sa.	
	Stih 3: Cine se va sui în muntele Domnului, sau cine va sta în locul cel sfânt al Lui? (Psalmul 23, 3)
	Stih 4: Tu luminezi minunat din munții cei veșnici. (Psalmul 75, 4)
	Stih 5: Taborul și Ermonul întru numele Tău se vor bucura. (Psalmul 88, 13)
	Stih 6: Și să fie lumina Domnului Dumnezeului nostru peste noi şi lucrurile mâinilor noastre le îndreptează! (Psalmul 89, 19)

Glasul 1
Slavă Tatălui şi Fiului şi Sfântului Duh!
Slavă Ție, Treime Sfântă: Părinte, Cuvinte și Duhule Sfinte, zicând: Slavă Ție, Dumnezeule!
Şi acum şi pururea şi în vecii vecilor. Amin!
	Bucură-te, ceea ce ești plină de har, Marie! Domnul este cu tine, zicând: și, prin tine, cu noi.
	Aliluia! Aliluia! Aliluia! Slavă Ție, Dumnezeule! (de trei ori)

[bookmark: _Hlk203396230]Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!
	STRANA: Amin!

Sedelnele după Polieleu – glasul 4
Podobie: Cel ce Te-ai înălţat...
Suindu-te cu ucenicii în munte şi întru slava Tatălui strălucind, Moise şi Ilie au stat împreună înaintea Ta; că Legea şi Prorocii ca lui Dumnezeu Îți slujesc, iar Tatăl, mărturisind a Ta stare firească de Fiu, Te-a și numit pe Tine Fiu. Pe Acela Îl lăudăm împreună cu Tine şi cu Duhul Sfânt.

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

	Suindu-te cu ucenicii în munte şi întru slava Tatălui strălucind, Moise şi Ilie au stat împreună înaintea Ta; că Legea şi Prorocii ca lui Dumnezeu Îți slujesc, iar Tatăl, mărturisind a Ta stare firească de Fiu, Te-a și numit pe Tine Fiu. Pe Acela Îl lăudăm împreună cu Tine şi cu Duhul Sfânt.

Antifonul I al glasului 4
	Din tinereţile mele multe patimi se luptă cu mine; ci Însuţi mă sprijineşte şi mă mântuieşte, Mântuitorul meu!
	Cei ce urâţi Sionul, ruşinaţi veţi fi de Domnul; că precum iarba de foc, aşa veţi fi uscaţi.
Slavă Tatălui şi Fiului şi Sfântului Duh!
Prin Sfântul Duh tot sufletul viază şi prin curăţie se înalţă, se luminează întru Unimea Treimii, cu sfinţenie de taină.
Şi acum şi pururea şi în vecii vecilor. Amin!
	Prin Sfântul Duh izvorăsc izvoarele harului, care adapă toată făptura spre rodire de viață.

	PREOTUL:  Înțelepciune! Să luăm aminte!

Prochimenul - glasul 4
	Taborul și Ermonul întru numele Tău se vor bucura. (Psalmul 88, 13)
	Stih:  Ale Tale sunt cerurile și al Tău este pământul. (Psalmul 88, 12)
	Taborul și Ermonul în numele Tău se vor bucura.
	Taborul și Ermonul în numele Tău se vor bucura.

	PREOTUL:  Domnului să ne rugăm!
	STRANA: Doamne, miluieşte!
	PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!
	STRANA: Amin! Și cântă pe glasul de rând al Octoihului, glasul 8:
	Toată suflarea să laude pe Domnul! (de două ori) 
	Suflarea toată şi toată făptura să laude sfânt numele Domnului, pe Domnul!
PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!
STRANA: Doamne, miluieşte! (de trei ori)
PREOTUL: Înţelepciune! Drepţi! Să ascultăm Sfânta Evanghelie! Pace tuturor!
STRANA: Şi duhului tău!
PREOTUL: Din Sfânta Evanghelie de la Luca, citire. 
STRANA, închinându-se:  Slavă Ţie, Doamne, slavă Ţie!
PREOTUL: Să luăm aminte! Şi citeşte Evanghelia de la Luca 9, 28-36:
În vremea aceea, a luat Iisus cu Sine pe Petru şi pe Ioan şi pe Iacov și S-a suit pe munte ca să Se roage. Şi pe când se ruga El, chipul feţei Sale s-a făcut altul şi îmbrăcămintea Lui albă strălucind. Şi iată doi bărbaţi vorbeau cu El, care erau Moise şi Ilie, și care, arătându-se întru slavă, vorbeau despre sfârşitul Lui, pe care avea să-l împlinească în Ierusalim. Iar Petru şi cei ce erau cu el erau îngreuiaţi de somn; şi deşteptându-se, au văzut slava Lui şi pe cei doi bărbaţi stând cu El. Şi când s-au despărţit ei de El, Petru a zis către Iisus: Învăţătorule, bine este ca noi să fim aici şi să facem trei colibe: una Ţie, una lui Moise şi una lui Ilie, neştiind ce spune. Şi, pe când vorbea el acestea, s-a făcut un nor şi i-a umbrit; şi ei s-au spăimântat când au intrat în nor. Şi glas s-a făcut din nor, zicând: Acesta este Fiul Meu cel ales, de acesta să ascultaţi! Şi când a trecut glasul, S-a aflat Iisus singur. Şi ei au tăcut şi nimănui n-au spus nimic, în zilele acelea, din cele ce văzuseră.

STRANA: Slavă Ţie, Doamne, slavă Ţie!

Psalmul 50
1. Miluieşte-mă, Dumnezeule, după mare mila Ta
2. și, după mulţimea îndurărilor Tale, şterge fărădelegea mea!
3. Spală-mă întru totul de fărădelegea mea şi de păcatul meu mă curăţeşte!
4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.
6. Că, iată, întru fărădelegi m-am zămislit şi în păcate m-a născut maica mea.
7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.
8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.
9. Auzului meu vei da bucurie şi veselie; bucura-se-vor oasele cele smerite.
10. Întoarce faţa Ta de către păcatele mele, şi toate fărădelegile mele şterge-le!
11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!
12. Nu mă lepăda de la faţa Ta, şi Duhul Tău cel Sfânt nu-L lua de la mine!
13. Dă-mi iarăși bucuria mântuirii Tale, şi cu duh stăpânitor mă întăreşte!
14. Învăţa-voi pe cei fără de lege căile Tale, şi cei necredincioşi la Tine se vor întoarce.
15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!
16. Doamne, buzele mele vei deschide, şi gura mea va vesti lauda Ta.
17. Că, de ai fi voit jertfă, Ţi-aş fi dat; arderile de tot nu le vei binevoi.
18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.
19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!
20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.

Glasul 2

Slavă Tatălui şi Fiului şi Sfântului Duh!

Astăzi toate s-au umplut de bucurie, Hristos schimbându-se la față înaintea ucenicilor.

Şi acum şi pururea şi în vecii vecilor. Amin!

Astăzi toate s-au umplut de bucurie, Hristos schimbându-se la față înaintea ucenicilor.

Stihul - glasul 6
 Stih: Miluiește-ne, Dumnezeule, după mare mila ta și după mulțimea îndurărilor Tale curăţeşte fărădelegile noastre! (Psalmul 50, 1-2)

Stihira - glasul 6
	Mai înainte închipuind Învierea Ta, Hristoase Dumnezeule, ai luat pe trei ucenici ai Tăi: pe Petru şi pe Iacov şi pe Ioan, suindu-Te în Tabor. Iar tu, Mântuitorule, la faţă schimbându-Te, Muntele Taborului cu lumină s-a acoperit, iar ucenicii Tăi, Cuvinte, s-au aruncat cu fața la pământ, neputând suferi a vedea Chipul cel nevăzut. Îngerii slujeau cu frică şi cu cutremur, cerurile s-au spăimântat, pământul s-a cutremurat, văzând pe pământ pe Domnul slavei.

PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!
	STRANA: Amin!

Canoanele Praznicului

pe 16: Irmoasele celor două Canoane se cântă de câte două ori şi Troparele se pun pe 12; Catavasii: „Cruce însemnând Moise...“ 

[bookmark: _Hlk40121324]Cântarea I

Canonul întâi al Praznicului
Alcătuire a lui Cosma

Irmosul – glasul 4
Cetele lui Israel, cu picioare neudate trecând Marea Roşie şi pe căpeteniile călăreţilor vrăjmaşi văzându-i cufundaţi în adâncul apei, cu bucurie cântau: Să cântăm Dumnezeului nostru, că S-a preaslăvit!
Stih: Slavă Ţie, Dumnezeul nostru, slavă Ţie!
Grăind Hristos cuvintele vieţii, despre dumnezeiasca Împărăţie, către ucenici a zis: pe Tatăl să-L cunoaşteţi întru Mine, ca Unul care străluceşte cu lumină neapropiată, cu bucurie cântând: să cântăm Dumnezeului nostru, că S-a preaslăvit!
[bookmark: _Hlk47298444]Stih: Slavă Ţie, Dumnezeul nostru, slavă Ţie!
Cu puterea neamurilor vă veţi îmbrăca, prieteni ucenici, şi minunaţi vă veţi face în bogăţia lor, că vă veţi umple de slavă; că Mă voi arăta, mai luminat decât soarele strălucind, întru bucurie cântând voi: Să cântăm Dumnezeului nostru, că S-a preaslăvit!
Stih: Slavă Ţie, Dumnezeul nostru, slavă Ţie!
Astăzi Hristos pe Muntele Taborului strălucind luminos cu dumnezeiasca rază, precum a făgăduit ucenicilor, Şi-a descoperit chipul şi, umplându-se ei de strălucire dumnezeiască, purtătoare de lumină, cu bucurie au cântat: Să cântăm Dumnezeului nostru, că S-a preaslăvit!

Canonul al doilea al Praznicului
Alcătuire a lui Ioan Damaschin

Irmosul – glasul 8
Apa trecând-o ca pe uscat şi, din răutatea egiptenilor scăpând, israeliteanul striga: Izbăvitorului şi Dumnezeului nostru să-I cântăm!
Stih: Slavă Ţie, Dumnezeul nostru, slavă Ţie!
Moise, ca un Proroc, văzând în mare şi în nor şi în stâlp de foc de demult slava Domnului a grăit: Mântuitorului şi Dumnezeului nostru să-I cântăm!
Slavă Tatălui şi Fiului şi Sfântului Duh!
Ca şi cu o piatră, cu trup îndumnezeit acoperindu-se, văzând pe Cel nevăzut, Moise văzătorul de Dumnezeu a grăit: Mântuitorului şi Dumnezeului nostru să-I cântăm!
Şi acum şi pururea şi în vecii vecilor. Amin!
Tu în muntele Legii şi în Tabor ai fost văzut de Moise, în nor de demult, iar acum în lumina Dumnezeirii celei neapropiate.

Cântarea I (Catavasia) – glasul 8
Cruce însemnând Moise de-a dreptul, cu toiagul, Marea Roşie a despărţit-o lui Israel, celui ce cu piciorul a trecut-o; iar de-a curmezişul lovind-o, a unit-o împotriva carelor lui Faraon, înscriind deasupra nebiruita armă. Pentru aceasta, lui Hristos Dumnezeul nostru să-I cântăm, că S-a preaslăvit.

Cântarea a 3-a

Canonul întâi al Praznicului

Irmosul – glasul 4
Arcul celor puternici a slăbit şi cei neputincioşi s-au încins cu putere; pentru aceasta, s-a întărit întru Domnul inima mea.
Stih: Slavă Ţie, Dumnezeul nostru, Slavă Ţie!
În Adam îmbrăcându-Te tot, Hristoase, firea cea înnegrită de demult, schimbând-o, ai luminat-o şi, cu schimbarea chipului Tău, ai îndumnezeit-o.
Stih: Slavă Ţie, Dumnezeul nostru, slavă Ţie!
Cel ce a povăţuit pe Israel de demult în pustie, prin stâlp în chipul focului şi prin nor, astăzi în Muntele Taborului, în chip negrăit, a strălucit Hristos întru lumină.

Canonul al doilea al Praznicului

Irmosul – glasul 8
Doamne, Cel ce ai făcut cele de deasupra bolţii cereşti şi ai zidit Biserica, Tu pe mine mă întăreşte întru dragostea Ta; că Tu eşti culmea doririlor şi credincioşilor întărire, Unule, Iubitorule de oameni.
[bookmark: _Hlk47298716]Stih: Slavă Ţie, Dumnezeul nostru, slavă Ţie!
Slava ce a umbrit mai dinainte în cort şi a vorbit cu Moise, slujitorul Tău, a fost, Stăpâne, chipul Schimbării Tale la faţă, care a strălucit negrăit în Tabor.
Slavă Tatălui şi Fiului şi Sfântului Duh!
Suitu-s-au împreună cu Tine, Cuvinte Unule-Născut, Preaînalte, cei mai aleşi Apostoli, în Muntele Taborului. Şi acolo au stat împreună Moise şi Ilie, ca nişte slugi ale lui Dumnezeu, Unule Iubitorule de oameni.
Şi acum şi pururea şi în vecii vecilor. Amin!
Dumnezeu desăvârşit fiind, om desăvârşit Te-ai făcut, cu toată Dumnezeirea amestecând omenirea în ipostasul Tău, pe care în două fiinţe L-au văzut Moise şi Ilie în Muntele Taborului.

Cântarea a 3-a (Catavasia) – glasul 8
[bookmark: _Hlk41386951]Toiagul spre închipuirea tainei se primeşte, că, prin odrăslire, a ales preot, iar Bisericii, celei mai înainte neroditoare, acum a înflorit lemnul Crucii, spre putere şi spre întărire. (... lung)

Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
[bookmark: _Hlk78281093]STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!

Sedealna Praznicului – glasul 4
Podobie: Spăimântatu-s-a Iosif ...
	În Muntele Taborului Te-ai schimbat la față, Dumnezeule, între înţelepţii Ilie şi Moise, împreună fiind de faţă şi ucenicii Tăi, Iacov şi Petru şi Ioan. Iar Petru acestea a zis Ție: Bine este să facem aici trei colibe: una lui Moise şi una lui Ilie şi una Ție, Stăpâne Hristoase. Cel ce ai arătat atunci acelora lumina Ta, luminează şi sufletele noastre!

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
	În Muntele Taborului Te-ai schimbat la față, Dumnezeule, între înţelepţii Ilie şi Moise, împreună fiind de faţă şi ucenicii Tăi, Iacov şi Petru şi Ioan. Iar Petru acestea a zis Ție: Bine este să facem aici trei colibe: una lui Moise şi una lui Ilie şi una Ție, Stăpâne Hristoase. Cel ce ai arătat atunci acelora lumina Ta, luminează şi sufletele noastre!

Cântarea a 4-a

Canonul întâi al Praznicului

Irmosul – glasul 4
	Auzit-am slăvită rânduiala Ta, Hristoase Dumnezeule, că Te-ai născut din Fecioară ca să mântuieşti din rătăcire pe cei ce cântă Ţie: Slavă puterii Tale, Doamne!
	Stih: Slavă Ţie, Dumnezeul nostru, slavă Ţie!
	Legea însemnând-o cu scriere în Sinai, Hristoase Dumnezeule, în nor, în foc, în ceaţă şi în vifor Te-ai arătat purtat. Slavă puterii Tale, Doamne!
	Stih: Slavă Ţie, Dumnezeul nostru, slavă Ţie!
	Ca să adevereşti slăvită rânduiala întrupării Tale, Hristoase Dumnezeule, Cel ce eşti mai înainte de veci, Tu acelaşi, punând în nor suirea Ta, negrăit ai strălucit în Tabor.
	Stih: Slavă Ţie, Dumnezeul nostru, slavă Ţie!
	Împreună grăind au stat înaintea Ta, Stăpâne Hristoase, ca nişte slugi, aceia cu care ai vorbit în pară de foc, şi în negură şi în vânt subţire. Slavă puterii Tale, Doamne!
[bookmark: _Hlk47299471]	Stih: Slavă Ţie, Dumnezeul nostru, slavă Ţie!
	Vestit-au sfărşitul Tău prin Cruce aceia care erau de faţă în Tabor: Moise, cel ce Te-a văzut de demult în foc şi în rug, şi Ilie, cel ce s-a înălţat în car de foc, Hristoase.

Canonul al doilea al Praznicului

Irmosul – glasul 8
	Din trupul Tău ieşeau razele Dumnezeirii; pentru aceasta, cei mai aleşi dintre Proroci şi dintre Apostoli, cântând, strigau: Slavă puterii Tale, Doamne!
	Stih: Slavă Ţie, Dumnezeul nostru, slavă Ţie!
	Cel ce ai păzit nevătămat rugul cel ce se unise cu focul, Ţi-ai arătat, Stăpâne, trupul cel dumnezeieşte strălucitor, lui Moise, celui ce cânta: Slavă puterii Tale, Doamne!
Slavă Tatălui şi Fiului şi Sfântului Duh!
	Ascunsu-s-a de razele Dumnezeirii soarele cel simţitor, când Te-a văzut pe Tine schimbat la față în Muntele Taborului, Iisuse al meu. Slavă puterii Tale, Doamne!
Şi acum şi pururea şi în vecii vecilor. Amin!
	Foc fără materie, nearzând materia trupului, ai fost văzut, Stăpâne, când Te-ai arătat lui Moise, Apostolilor şi lui Ilie, unul fiind din două şi în două firi desăvârşite.

Cântarea a 4-a (Catavasia) – glasul 8
[bookmark: _Hlk43303749]	Auzit-am, Doamne, taina rânduielii Tale, înţeles-am lucrurile Tale şi am preaslăvit Dumnezeirea Ta.

Cântarea a 5-a

Canonul întâi al Praznicului

Irmosul – glasul 4
	Cel ce ai brăzdat cu lumină adâncul cel întâi zidit, ca în lumină să Te laude lucrurile ca pe Ziditorul, Hristoase, în lumina Ta, îndreptează căile noastre!
	Stih: Slavă Ţie, Dumnezeul nostru, slavă Ţie!
	Înaintea feţei Tale s-au plecat timpurile anului; că şi lumina, strălucirea cea pe sus umblătoare, soarele, a venit sub picioarele Tale, Hristoase, când ai binevoit a-Ţi schimba chipul cel omenesc.
	Stih: Slavă Ţie, Dumnezeul nostru, slavă Ţie!
	Iată, Mântuitorul Hristos! strigau Moise şi Ilie în auzul ucenicilor celor aleşi în sfântul munte al Taborului; pe Acesta L-am vestit de demult că este Dumnezeu!
	Stih: Slavă Ţie, Dumnezeul nostru, slavă Ţie!
	Firea cea neschimbătoare a Dumnezeirii, care este în Sine fără materie, amestecându-se cu cea omenească şi arătându-Şi Apostolilor lumina, negrăit a strălucit.
	Stih: Slavă Ţie, Dumnezeul nostru, slavă Ţie!
	Pe tine, Strălucirea cea pururea fiitoare, când Te-au văzut strălucind în slava părintească ucenicii, Hristoase, strigau Ţie: Întru lumina Ta, îndreptează căile noastre!

Canonul al doilea al Praznicului

Irmosul – glasul 8
	Pentru ce m-ai lepădat de la faţa Ta, Cel ce eşti lumină neapusă şi m-a acoperit întunericul cel străin pe mine, ticălosul? Ci, Te rog, întoarce-mă şi la lumina poruncilor Tale îndreptează căile mele!
	Stih: Slavă Ţie, Dumnezeul nostru, slavă Ţie!
	Limba cea ritoricească nu poate să spună măririle Tale, că Tu, Cel ce ţii viaţa şi stăpâneşti moartea, ai pus de faţă în Muntele Taborului pe Moise şi pe Ilie, care au mărturisit Dumnezeirea Ta.
Slavă Tatălui şi Fiului şi Sfântului Duh!
	Cel ce ai zidit, cu mâini nevăzute pe om, după chipul Tău, Hristoase, ai arătat frumuseţea cea dintâi a chipului Tău în făptură, nu ca în închipuire, ci aşa cum eşti după fiinţă: Dumnezeu şi Om.
Şi acum şi pururea şi în vecii vecilor. Amin!
	Amestecându-Te fără amestecare, ne-ai arătat cărbunele Dumnezeirii, care arde păcatele şi luminează sufletele, în Muntele Taborului, unde ai făcut pe Moise şi pe Ilie şi pe cei aleşi dintre ucenici să se minuneze.

Cântarea a 5-a (Catavasia) – glasul 8
	O, de trei ori fericite lemn, pe care S-a răstignit Hristos, Împăratul şi Domnul; prin tine a căzut cel ce a înşelat cu lemnul, biruit fiind de Cel ce S-a pironit pe tine cu trupul, de Dumnezeu, Cel ce dă pace sufletelor noastre!

Cântarea a 6-a

Canonul întâi al Praznicului

Irmosul – glasul 4
	Când m-am necăjit, am strigat către Domnul şi m-a auzit Dumnezeul mântuirii mele.
	Stih: Slavă Ţie, Dumnezeul nostru, slavă Ţie!
	Lumină mai luminoasă decât razele soarelui în Tabor strălucind Hristos, ne-a luminat pe noi.
	Stih: Slavă Ţie, Dumnezeul nostru, slavă Ţie!
	Suindu-Te în Muntele Taborului Te-ai schimbat la faţă, Hristoase, şi toată înşelăciunea ai întunecat-o, lumină strălucind.
[bookmark: _Hlk47336610]	Stih: Slavă Ţie, Dumnezeul nostru, slavă Ţie!
	Pe Tine Dumnezeu cunoscându-Te slăviţii Apostoli în Tabor, Hristoase, minunându-se, şi-au plecat genunchii.

Canonul al doilea al Praznicului

Irmosul – glasul 8
Curăţeşte-mă, Mântuitorule, că multe sunt fărădelegile mele, şi, Te rog, ridică-mă din adâncul răutăţilor, căci către Tine am strigat, şi mă auzi, Dumnezeul mântuirii mele!
[bookmark: _Hlk47338135]Stih: Slavă Ţie, Dumnezeul nostru, slavă Ţie!
Cât de mare şi de înfricoşătoare vedenie s-a văzut astăzi! Din cer a strălucit soarele simţit, iar de pe pământ a strălucit neasemănat Soarele dreptăţii cel înţelegător, pe Muntele Taborului.
Slavă Tatălui şi Fiului şi Sfântului Duh!
Trecut-a umbra Legii cea neputincioasă, şi a venit arătat Hristos Adevărul, a grăit Moise în Tabor, văzând Dumnezeirea Ta.
Şi acum şi pururea şi în vecii vecilor. Amin!
Stâlpul lui Moise a însemnat mai înainte lămurit pe Hristos schimbat la faţă, iar norul vădit a însemnat harul Duhului cel ce a umbrit în Tabor.

Cântarea a 6-a (Catavasia) – glasul 8
În pântecele fiarei celei din apă, Ioná palmele întinzându-şi în chipul Crucii, mântuitoarea Pătimire mai înainte a închipuit-o lămurit, de unde a treia zi ieşind, a însemnat Învierea cea mai presus de lume, a lui Hristos-Dumnezeu, Cel ce S-a răstignit cu Trupul şi, cu Învierea cea de a treia zi, lumea a luminat. (...lung)
[bookmark: _Hlk38306479]


Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!

Condacul Praznicului - glasul 7
	În munte Te-ai schimbat la față și, pe cât au putut ucenicii Tăi, au văzut slava Ta, Hristoase Dumnezeule, pentru ca, atunci când Te vor vedea răstignit, să înțeleagă că Pătimirea Ta este de bunăvoie și să propovăduiască lumii că Tu ești cu adevărat Raza Tatălui.

Icos (se citeşte)
	Sculați-vă, cei leneși, nu rămâneți totdeauna zăcând pe jos și uitându-vă la pământ, ci înălțați gândurile sufletului vostru, și vă ridicați la înălțimea dumnezeieștii suiri! Să alergăm la Petru și la fiii lui Zevedei, și împreună cu dânșii să mergem pe Muntele Taborului, ca să vedem acolo slava Dumnezeului nostru și să auzim glasul pe care ei l-au auzit de sus şi au propovăduit Raza Tatălui!

Sinaxar
Astăzi prăznuim Schimbarea la față a Domnului Dumnezeului și Mântuitorului nostru Iisus Hristos.
Domnul nostru Iisus Hristos, în anul al treizeci și treilea de la nașterea Sa, și în al treilea an și cel de pe urmă al propovăduirii Sale, apropiindu-Se de Pătimirea cea de bunăvoie pentru mântuirea noastră, a mers în părțile Cezareei lui Filip, și, după cuvintele pe care le-a zis Petru, acolo: „Tu ești Hristosul, Fiul lui Dumnezeu Celui Viu" (Matei 16, 16), a început a spune ucenicilor Săi că trebuie să meargă la Ierusalim, să pătimească mult și să fie omorât.
Din această pricină, ucenicii s-au întristat, dar mai ales Petru, care-L oprea pe El, zicându-I: „Fie-Ți milă de Tine, să nu Ți se întâmple Ție aceasta“ (Matei 16, 22). Atunci, alungând mâhnirea lor, a făgăduit unora dintre ei că, după puține zile, le va arăta slava Sa, zicând: „Sunt unii dintre cei ce stau aici care nu vor gusta moartea până ce nu vor vedea pe Fiul Omului venind în Împărăția Sa“. (Matei 16, 28)
Deci, trecând opt zile de la ziua în care a grăit aceste cuvinte, Domnul a plecat în în hotarele Galileei, la Muntele Tabor, mergând după El ucenicii Săi și mult popor. Dar, de vreme ce era obiceiul Domnului Hristos ca rugăciunile cele către Dumnezeu-Tatăl să le facă singur, de aceea a lăsat la poalele muntelui poporul și pe ucenicii Săi și a luat numai pe trei dintre ei: pe Petru, pe Iacov și pe Ioan, și S-a suit cu ei pe munte, ca să se roage.
Acolo, pe când Se ruga, Hristos S-a schimbat la faţă, strălucind cu slava dumnezeirii Sale. Atunci au stat înaintea Lui, prin porunca Lui, doi Proroci: Moise și Ilie, și le vorbea despre Pătimirea Lui și despre ceea ce avea să se săvârșească la Ierusalim. 
Deci, sfârșind Mântuitorul Hristos de vorbit cu Moise și cu Ilie, iar Apostolii înțelegând, prin Duhul, de plecarea Prorocilor, lui Petru i-a părut rău, pentru că dorea neîncetat să se bucure de slava lui Hristos și să se îndulcească de vederea cinstiților Proroci. De aceea, luând îndrăzneală a zis: „Învățătorule, bine este ca noi să fim aici și să facem trei colibe: una Ție, una lui Moise și una lui Ilie“. (Luca 9, 33)
Însă, pe când grăia Petru acestea, un nor luminos i-a umbrit pe Apostoli. Atunci Apostolii au fost cuprinși de frică, pentru că, apropiindu-se de Hristos, au intrat și ei în nor și au auzit un glas, zicând: „Acesta este Fiul Meu Cel iubit, în Care am binevoit; pe Acesta ascultați-L!“ (Matei 17, 5)
La auzirea acestui glas venit de Sus, Apostolii au fost cuprinși cu totul de frică și, temându-se, au căzut cu fețele la pământ. Atunci slava Domnului s-a depărtat de la fața lor. Iar Domnul, apropiindu-Se, S-a atins de ei, zicându-le: „Sculați-vă și nu vă temeți!“ (Matei 17, 7) Iar ucenicii, ridicându-și ochii, n-au văzut pe nimeni, decât numai pe Domnul Iisus Hristos.
Și, pe când se coborau din munte, Domnul le-a poruncit să nu spună nimănui nimic despre cele întâmplate, până ce nu va pătimi și nu va învia din morți. Astfel, odată cu Schimbarea Lui la Față, Domnul a luminat și a îmbărbătat inima Apostolilor, față de „sminteala crucii“, care urma să fie. (cf. 1 Corinteni 1, 23)
Umilirile, oricât de adânci, ale Pătimirilor și ale morții Mântuitorului, nu mai puteau clătina credința celor care cunoscuseră dumnezeirea ascunsă în trup a Învățătorului lor. Pătimirile și moartea Mântuitorului nu mai sunt un sfârșit, ci dovezi că El S-a predat morții de bunăvoie, pentru mântuirea lumii.
Prin milostivirea Ta cea nespusă, Hristoase Dumnezeule, luminează-ne cu strălucirea dumnezeiescului Tău har şi ne mântuieşte pe noi. Amin.

[bookmark: _Hlk38306606]Cântarea a 7-a

Canonul întâi al Praznicului

Irmosul – glasul 4
Tinerii lui Avraam, oarecând în Babilon, văpaia cuptorului au călcat-o şi, lăudând, cântau: Dumnezeul părinţilor noştri, binecuvântat eşti!
Stih: Slavă Ţie, Dumnezeul nostru, slavă Ţie!
Luminaţi fiind în Muntele Taborului cu lumina slavei celei neapropiate, Apostolii, Hristoase, au grăit: Dumnezeul părinţilor noştri, binecuvântat eşti!
Stih: Slavă Ţie, Dumnezeul nostru, slavă Ţie!
De suflarea dumnezeiescului glas, de norul cel răcoritor şi de raza Ta, Hristoase, îndulcindu-se Apostolii, au cântat: Dumnezeul părinţilor noştri, binecuvântat eşti!
Stih: Slavă Ţie, Dumnezeul nostru, slavă Ţie!
Când Te-a văzut Petru pe Tine, Hristoase, în lumină neapropiată strălucind în Muntele Taborului, a grăit: Dumnezeul părinţilor noştri, binecuvântat eşti!
Stih: Slavă Ţie, Dumnezeul nostru, slavă Ţie!
Cu Hristos, Începătorul vieţii, fiind fiii lui Zevedeu, când a arătat El lumina chipului Său, ei au cântat: Dumnezeul părinţilor noştri, binecuvântat eşti!

Canonul al doilea al Praznicului

Irmosul – glasul 8
Tinerii evreilor au călcat în cuptor văpaia cu îndrăzneală, şi focul în rouă l-au prefăcut, cântând: Binecuvântat eşti, Doamne Dumnezeule, în veci!
Stih: Slavă Ţie, Dumnezeul nostru, slavă Ţie!
Acum au fost văzute de Apostoli cele nevăzute: Dumnezeirea în trup în Muntele Taborului strălucind celor ce grăiau: Binecuvântat eşti, Doamne Dumnezeule, în veci!
Stih: Slavă Ţie, Dumnezeul nostru, slavă Ţie!
Spăimântatu-s-au cu frică, mirându-se de frumuseţea dumnezeieştii Împărăţii, în Muntele Taborului, Apostolii, cântând: Binecuvântat eşti, Doamne Dumnezeule, în veci!
Slavă Tatălui şi Fiului şi Sfântului Duh!
Acum cele neauzite s-au auzit: că Fiul cel fără de tată din Fecioară, este mărturisit în chip slăvit, de părintescul glas, ca Dumnezeu şi Om, Acelaşi şi în veci.
Şi acum şi pururea şi în vecii vecilor. Amin!
Nu prin înfiere, ci din fiinţă eşti Fiu iubit al Celui Preaînalt Tu, Cel ce mai dinainte eşti şi ai vieţuit fără schimbare printre noi, cei ce strigăm: Binecuvântat eşti, Doamne Dumnezeule, în veci!

Cântarea a 7-a (Catavasia) – glasul 8
Nebuna poruncă a tiranului celui păgân, pe popoare le-a tulburat, suflând cu îngrozire şi cu hulă urâtă lui Dumnezeu; însă pe cei trei tineri nu i-a înfricoşat mânia cea de fiară, nici focul cel mistuitor, ci, cu duh de rouă aducător ce împotrivă sufla, înăuntrul focului fiind, cântau: Prealăudate Dumnezeul părinţilor şi al nostru, binecuvântat eşti!



Cântarea a 8-a

Canonul întâi al Praznicului

Irmosul – glasul 4
Tinerii în Babilon, cu dumnezeiască râvnă fiind aprinşi, îngrozirea tiranului şi a văpăii bărbăteşte au călcat-o şi în mijlocul focului fiind aruncaţi, rourându-se, cântau: Binecuvântaţi, toate lucrurile Domnului, pe Domnul!
Stih: Slavă Ţie, Dumnezeul nostru, slavă Ţie!
Cel ce toate le poartă cu bunăvoinţă, Hristos, cu preacuratele Sale picioare S-a suit în Muntele Taborului; acolo, mai mult decât raza soarelui strălucind cu faţa Sa, pe cei mai aleşi din Legea Veche şi din Legea harului i-a arătat, cântând: Binecuvântaţi, toate lucrurile Domnului, pe Domnul!
Stih: Slavă Ţie, Dumnezeul nostru, slavă Ţie!
În slava cea neapropiată arătându-Se negrăit în Muntele Taborului, Lumina cea necuprinsă şi neapusă, Raza Tatălui, și luminând făptura, i-a îndumnezeit pe oamenii cei ce cântă: Binecuvântaţi, toate lucrurile Domnului, pe Domnul!
Stih: Slavă Ţie, Dumnezeul nostru, slavă Ţie!
Cu sfinţită cuviinţă stând Moise şi Ilie în Muntele Taborului, şi Chipul dumnezeiescului Ipostas luminat văzându-L, pe Hristos în părinteasca slavă strălucind, cântau: Binecuvântaţi, toate lucrurile Domnului, pe Domnul!
Stih: Slavă Ţie, Dumnezeul nostru, slavă Ţie!
Pentru dumnezeiasca vedere cea din nor s-a preamărit oarecând faţa lui Moise; iar Hristos cu lumina şi cu slava ca şi cu o haină Se îmbracă, pentru că, Însuşi fiind făcătorul luminii, luminează pe cei ce cântă: Binecuvântaţi, toate lucrurile Domnului, pe Domnul!
Stih: Slavă Ţie, Dumnezeul nostru, slavă Ţie!
Văzând ucenicii pe Hristos înconjurat de nor luminos în Tabor, jos spre pământ priveau, luminându-şi mintea, şi Îl lăudau pe El împreună cu Tatăl şi cu Duhul: Binecuvântaţi, toate lucrurile Domnului, pe Domnul!

Canonul al doilea al Praznicului

Irmosul – glasul 8
De şapte ori cuptorul chinuitorul haldeilor l-a ars nebuneşte pentru cinstitorii de Dumnezeu; dar, văzându-i pe aceştia de o putere mai mare mântuiţi, Făcătorului şi Mântuitorului a strigat: Tineri, binecuvântaţi-L, preoţi, lăudaţi-L, popoare, preaînălţaţi-L întru toţi vecii!
Stih: Slavă Ţie, Dumnezeul nostru, slavă Ţie!
Auzindu-Te, Stăpâne, pe Tine mărturisit de Tatăl, iar fulgerul feţei Tale cel mai tare decât vederea omenească neputând răbda să-l vadă, ucenicii Tăi au căzut cu frică la pământ, cântând: Preoţi, lăudaţi-L, popoare, preaînălţaţi-L pe Hristos în veci!
Stih: Slavă Ţie, Dumnezeul nostru, slavă Ţie!
Pentru cei ce împărăţesc eşti Împărat preafrumos şi pentru cei ce domnesc pretutindenea eşti Domn, Stăpânitor fericit şi locuind în lumina cea neapropiată, de care mirându-se ucenicii, strigau: Tineri, binecuvântaţi-L, preoţi, lăudaţi-L, popoare, preaînălţaţi-L pe Hristos în veci!
Slavă Tatălui şi Fiului şi Sfântului Duh!
Ca înaintea Celui ce stăpâneşti cerul şi împărăţeşti peste pământ şi peste cele de dedesubt, Hristoase, înaintea Ta au stat Apostolii de pe pământ, şi ca din cer Ilie Tesviteanul şi Moise din morţi, cântând cu un glas: Popoare, preaînălaţi-L pe Hristos în veci!
Şi acum şi pururea şi în vecii vecilor. Amin!
Grijile cele izvoditoare de lene au fost lăsate pe pământ de către cei aleşi dintre Apostoli, Iubitorule de oameni, când Ţi-au urmat spre dumnezeiasca vieţuire cea mai presus de pământ. Pentru aceasta, învrednicindu-se de dumnezeiasca Ta arătare, cântau: Popoare, preaînălţaţi-L pe Hristos în veci!

Cântarea a 8-a (Catavasia) – glasul 8
Stih: Să lăudăm, să binecuvântăm şi să ne închinăm Domnului, cântându-I şi preaînălţăndu-L întru toţi vecii!
Binecuvântaţi, tineri, cei întocmai cu numărul Treimii, pe Făcătorul, Dumnezeu-Părintele! Lăudaţi pe Cuvântul, Cel ce S-a pogorât şi focul în rouă l-a prefăcut şi preaînălţaţi pe Duhul cel preasfânt, Care dă viaţă tuturor întru toţi vecii! (...lung)



PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim!

La Cântarea a 9-a nu se cântă „Ceea ce eşti mai cinstită...“, ci se cântă Stihurile Praznicului cu Troparele Cântării a 9-a.

Cântarea a 9-a

Canonul întâi al Praznicului

Irmosul – glasul 4
[bookmark: _Hlk41389707]Naşterea ta nestricată s-a arătat, că Dumnezeu din coapsele tale a ieşit şi S-a arătat purtător de trup pe pământ şi cu oamenii a vieţuit. Pentru aceasta, pe tine, Născătoare de Dumnezeu, toţi te mărim!
Stih: Măreşte, sufletul meu, pe Domnul, Cel ce S-a schimbat la Faţă în Muntele Taborului!
Spăimântaţi fiind de acea nouă revărsare de lumină, dar îndată luminându-se, ucenicii au privit unul către altul şi, jos la pământ căzând, Ţie, Stăpânului tuturor, s-au închinat.
Stih: Măreşte, sufletul meu, pe Domnul, Cel ce S-a schimbat la Faţă în Muntele Taborului!
Glas de Dumnezeu rostit din nor s-a auzit, întărind minunea, că Tatăl luminilor grăia către Apostoli: Acesta este Fiul Meu cel iubit, pe Acesta să-L ascultaţi!
Stih: Măreşte, sufletul meu, pe Domnul, Cel ce S-a schimbat la Faţă în Muntele Taborului!
Lucruri noi şi uimitoare văzând şi glasul părintesc auzind în Tabor, slujitorii Cuvântului strigau: Pecetea Chipului celui dintâi, Acesta este Mântuitorul nostru!
Stih: Măreşte, sufletul meu, pe Domnul, Cel ce S-a schimbat la Faţă în Muntele Taborului!
Cel ce eşti Icoana neschimbată a Celui ce este, Pecetea nemişcată şi nestricată, Fiul, Cuvântul, Înţelepciunea, Braţul şi Puterea dreptei Celui Preaînalt, pe Tine Te lăudăm, cu Tatăl şi cu Duhul!

Canonul al doilea al Praznicului

Irmosul – glasul 8
Înfricoşatu-s-a tot auzul de nespusa lui Dumnezeu pogorâre, cum Cel Preaînalt de bunăvoie S-a pogorât până şi la trup, din pântece fecioresc făcându-Se om. Pentru aceea, pe preacurata Născătoare de Dumnezeu credincioşii o mărim!
Stih: Măreşte, sufletul meu, pe Domnul, Cel ce S-a schimbat la Faţă în Muntele Taborului!
Ca să arăţi lămurit a doua coborâre a Ta cea de negrăit, când vei fi văzut ca Dumnezeu preaînalt stând în mijlocul dumnezeilor, ai strălucit negrăit în Tabor, Apostolilor şi lui Moise şi lui Ilie. Pentru aceasta, toţi te mărim, Hristoase!
Slavă Tatălui şi Fiului şi Sfântului Duh!
Veniţi, popoare, ascultaţi-mă pe mine şi urcaţi pe muntele cel sfânt şi mai presus decât cerurile; să stăm ca fiind fără materie în cetatea Dumnezeului celui viu şi să privim cu mintea Dumnezeirea cea fără materie a Tatălui şi a Duhului, strălucind în Fiul Unul-Născut.
Şi acum şi pururea şi în vecii vecilor. Amin!
Îndulcitu-m-ai cu dorul Tău, Hristoase, şi m-ai schimbat cu dumnezeiasca Ta dragoste; deci, arde cu focul cel fără de materie păcatele mele şi mă învredniceşte ca să mă satur de desfătarea care este întru Tine, ca, săltând, să preamăresc, Bunule, cele două veniri ale Tale.

Preasfântă Născătoare de Dumnezeu, miluieşte-ne pe noi!

Cântarea a 9-a (Catavasia) – glasul 8
[bookmark: _Hlk235719371]Rai de taină eşti, Născătoare de Dumnezeu, care ai odrăslit nelucrat pe Hristos, de Care pomul Crucii, cel de viaţă purtător, pe pământ a fost sădit. Pentru aceasta, acum înălţat fiind, închinându-ne lui, pe tine te mărim!

Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!

[bookmark: _Hlk236234708]Luminânda Praznicului Schimbării la Faţă – glasul 3
	Cuvinte, Cel ce ești lumină neschimbată a Tatălui luminii celui nenăscut, în lumina Ta, arătată astăzi în Tabor, am văzut Lumină pe Tatăl, Lumină şi pe Duhul, Care aduce la lumină toată făptura. 

Slavă Tatălui şi Fiului şi Sfântului Duh!

	Cuvinte, Cel ce ești lumină neschimbată a Tatălui luminii celui nenăscut, în lumina Ta, arătată astăzi în Tabor, am văzut Lumină pe Tatăl, Lumină şi pe Duhul, Care aduce la lumină toată făptura.

Şi acum şi pururea şi în vecii vecilor. Amin!

	Cuvinte, Cel ce ești lumină neschimbată a Tatălui luminii celui nenăscut, în lumina Ta, arătată astăzi în Tabor, am văzut Lumină pe Tatăl, Lumină şi pe Duhul, Care aduce la lumină toată făptura.

Laudele Praznicului Schimbării la Faţă – glasul 4 
Podobie: Cel ce de sus eşti chemat...
	Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cele înalte! Ţie se cuvine cântare, Dumnezeule. (Psalmul 148, 1)
	Lăudaţi-L pe El toţi îngerii Lui, Lăudaţi pe El toate puterile Lui! Ţie se cuvine cântare, Dumnezeule. (Psalmul 148, 2)
	Lăudaţi-L pe El între puterile Lui, lăudaţi-L pe El după mulţimea slavei Lui! (Psalmul 150, 2)
	Mai înainte de cinstită Crucea Ta și de Pătimire, luând pe cei aleși dintre sfințiții ucenici, în Muntele Taborului Te-ai suit, Stăpâne, vrând  să le arăți slava Ta. Iar ei, văzându-Te schimbat la față și strălucind mai mult decât soarele, cu fața la pământ căzând, de puterea Ta s-au mirat, strigând: Tu ești, Hristoase, Lumina cea fără de ani și Raza Tatălui, deşi Te-ai arătat cu trup de bunăvoie, Cel ce ești neschimbat!

[bookmark: _Hlk7704488]Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Mai înainte de cinstită Crucea Ta și de Pătimire, luând pe cei aleși dintre sfințiții ucenici, în Muntele Taborului Te-ai suit, Stăpâne, vrând  să le arăți slava Ta. Iar ei, văzându-Te schimbat la față și strălucind mai mult decât soarele, cu fața la pământ căzând, de puterea Ta s-au mirat, strigând: Tu ești, Hristoase, Lumina cea fără de ani și Raza Tatălui, deşi Te-ai arătat cu trup de bunăvoie, Cel ce ești neschimbat!
[bookmark: _Hlk7704500]Lăudaţi-L pe El în timpane şi în horă, lăudaţi-L pe El în strune şi organe! (Psalmul 150, 4)

	Cel ce mai înainte de veci ești Dumnezeu Cuvântul, Care Te îmbraci cu lumina ca și cu o haină, schimbându-Te la față înaintea ucenicilor Tăi, ai strălucit mai mult decât soarele, Cuvinte; iar Moise și Ilie au stat înaintea Ta, vestindu-Te pe Tine Domn al celor morți și al celor vii, slăvind rânduiala Ta cea negrăită și mila și multa Ta plecăciune, prin care ai mântuit lumea cea pierdută prin păcat.
[bookmark: _Hlk7704514]Lăudaţi-L pe El în chimvale bine-răsunătoare! Lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)
Pe Tine, Cel ce Te-ai născut din norul fecioresc, și trup Te-ai făcut și Te-ai schimbat la față în Muntele Taborului, Doamne, și de nor luminos ai fost înconjurat, ucenicii stând înaintea Ta, au auzit glasul Părintelui numindu-Te Fiu iubit ca pe Cel de o ființă și de un scaun. Pentru aceasta, Petru, mirându-se zicea: Bine este a fi aici!, neștiind ce grăia, Făcătorule de bine, mult-Milostive.

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

A Praznicului - glasul 8
	Suit-a Hristos pe Petru, pe Iacov și pe Ioan în munte înalt și S-a schimbat la față înaintea lor; și a strălucit fața Lui ca soarele, iar hainele Lui s-au făcut albe ca lumina; și s-au arătat Moise și Ilie grăind cu Dânsul și nor luminos i-a umbrit pe ei. Și, iată, glas din nor zicând: Acesta este Fiul Meu cel iubit, în Care am binevoit; pe Acesta să-L ascultați! 

PREOTUL: Slavă Ţie, Celui ce ne-ai arătat nouă lumina!

STRANA cântă: Doxologia mare pe glasul 8
(pe care s-a cântat Stihira Praznicului, de la „Slavă...“)
Slavă întru cei de sus lui Dumnezeu şi pe pământ pace, între oameni bunăvoire!
	Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.
	Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.
	Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!
	Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!
	Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!
	În toate zilele bine Te vom cuvânta şi vom lăuda numele Tău în veac şi în veacul veacului.
	Învredniceşte-ne, Doamne, în ziua aceasta, fără de păcat să ne păzim noi!
	Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!
	Fie, Doamne, mila Ta spre noi, precum am nădăjduit întru Tine!
	Bine eşti cuvântat Doamne, învaţă-ne pe noi îndreptările Tale! (de trei ori)
	Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!
	Doamne, la Tine am scăpat, învaţă-mă să fac voia Ta, că Tu eşti Dumnezeul meu!
	Că la Tine este izvorul vieţii, întru lumina Ta vom vedea lumină.
	Tinde mila Ta celor ce Te cunosc pe Tine!
	Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
	Sfinte fără de moarte, miluieşte-ne pe noi!
	Sfinte Dumnezeule, Sfinte tare, Sfinte fără de moarte, miluieşte-ne pe noi!

Troparul Praznicului - glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție! 

[image: Mănăstirea ortodoxă de la Malvialle]

SFÂNTA ȘI DUMNEZEIASCA LITURGHIE

a Sfântului Ioan Gură de Aur

	PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!
	STRANA: Amin!

Ectenia mare
PREOTUL: Cu pace, Domnului să ne rugăm!
STRANA răspunde după fiecare cerere: Doamne, miluiește!
PREOTUL: Pentru pacea de sus şi pentru mântuirea sufletelor noastre, Domnului să ne rugăm!
Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!
Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!
Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!
Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!
Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!
Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!
Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!
(Aici se pot pune cereri pentru diferite trebuinţe, care sunt tipărite la sfârşitul Liturghierului)
Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!
Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.
STRANA: Amin!

Şi cântă: Antifonul I
[bookmark: _Hlk63095524]	Stih 1: Trimite lumina Ta şi adevărul Tău; acestea m-au povăţuit. (Psalmul 42, 3)
	Pentru rugăciunile Născătoarei de Dumnezeu, Mântuitorule, mântuieşte-ne pe noi!
	Stih 2: Şi m-au condus în muntele cel sfânt al Tău şi la lăcaşurile Tale. (Psalmul 42, 3)
	Pentru rugăciunile Născătoarei de Dumnezeu, Mântuitorule, mântuieşte-ne pe noi!
	Stih 3: Înalţă-Te peste ceruri, Dumnezeule, şi peste tot pământul slava Ta! (Psalmul 56, 7)
	Pentru rugăciunile Născătoarei de Dumnezeu, Mântuitorule, mântuieşte-ne pe noi!
	Stih 4: Că s-a mărit până la cer mila Ta şi până la nori adevărul Tău! (Psalmul 56, 13)
	Pentru rugăciunile Născătoarei de Dumnezeu, Mântuitorule, mântuieşte-ne pe noi!
Slavă Tatălui şi Fiului şi Sfântului Duh!
	Pentru rugăciunile Născătoarei de Dumnezeu, Mântuitorule, mântuieşte-ne pe noi!
Și acum şi pururea şi în vecii vecilor. Amin!
	Pentru rugăciunile Născătoarei de Dumnezeu, Mântuitorule, mântuieşte-ne pe noi!

Ectenia mică
	PREOTUL: Iară şi iară, cu pace, Domnului să ne rugăm!
	STRANA: Doamne, miluieşte!
	PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!
	STRANA: Doamne, miluieşte!
	PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!
	STRANA: Preasfântă Născătoare de Dumnezeu, miluieşte-ne pe noi!
	PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!

	STRANA: Ţie, Doamne!

	PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!

	STRANA: Amin!

Şi cântă: Antifonul al 2-lea
	Stih 1: Văzutu-s-au căile Tale, Dumnezeule, umbletele Dumnezeului meu, ale Împăratului celui din locul cel sfânt. (Psalmul 67, 25)
	Mântuieşte-ne pe noi, Fiul lui Dumnezeu, Cel ce Te-ai schimbat la faţă în Muntele Taborului, pe noi, cei ce-Ţi cântăm Ţie: Aliluia!
	Stih 2: Iar eu întru dreptate mă voi arăta feţei Tale. (Psalmul 16, 15)
	Mântuieşte-ne pe noi, Fiul lui Dumnezeu, Cel ce Te-ai schimbat la faţă în Muntele Taborului, pe noi, cei ce-Ţi cântăm Ţie: Aliluia!
	Stih 3: Sătura-mă-voi când mi se va arăta slava Ta. (Psalmul 16, 15)
	Mântuieşte-ne pe noi, Fiul lui Dumnezeu, Cel ce Te-ai schimbat la faţă în Muntele Taborului, pe noi, cei ce-Ţi cântăm Ţie: Aliluia!
	Stih 4: În mărturisire şi în mare podoabă Te-ai îmbrăcat, Cel ce Te îmbraci cu lumina ca şi cu o haină! (Psalmul 103, 2)
	Mântuieşte-ne pe noi, Fiul lui Dumnezeu, Cel ce Te-ai schimbat la faţă în Muntele Taborului, pe noi, cei ce-Ţi cântăm Ţie: Aliluia!
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!
	Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică
	PREOTUL: Iară şi iară cu pace, Domnului să ne rugăm!
	STRANA: Doamne, miluieşte!
	PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!
	STRANA: Doamne, miluieşte!
	PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!
	STRANA: Preasfântă Născătoare de Dumnezeu, miluieşte-ne pe noi!
	PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!
	STRANA: Ţie, Doamne!
	PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin!

Apoi cântă: Antifonul al 3-lea
	Stih 1: Ale Tale sunt cerurile şi al Tău este pământul. (Psalmul 88, 12)

Troparul Praznicului – glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!
	Stih 2: Că la Tine este izvorul vieţii, întru lumina Ta vom vedea lumină. (Psalmul 35, 9)

Troparul Praznicului – glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!
	Stih 3: Lăuda-vor cerurile minunile Tale, Doamne! (Psalmul 88, 6)

Troparul Praznicului – glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!
	Stih 4: Şi adevărul Tău în adunarea Sfinţilor. (Psalmul 88, 13)

Troparul Praznicului – glasul 7
	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

Slavă tatălui şi Fiului şi Sfântului Duh!
Şi acum şi pururea şi în vecii vecilor. Amin!

	Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

Vohodul mic (Ieșirea cu Sfânta Evanghelie)
	PREOTUL: Înţelepciune! Drepţi!
STRANA cântă Stihul (Isodiconul): Taborul şi Ermonul în numele Tău se vor bucura! (Psalmul 88, 13)
	Mântuieşte-ne pe noi, Fiul lui Dumnezeu, Cel ce Te-ai schimbat la faţă în Muntele Taborului, pe noi, cei ce-Ţi cântăm Ţie: Aliluia!

Troparul Praznicului - glasul 7
Schimbatu-Te-ai la față în munte, Hristoase Dumnezeule, arătând ucenicilor Tăi slava Ta, pe cât li se putea. Strălucească și nouă, păcătoșilor, lumina Ta cea pururea fiitoare, pentru rugăciunile Născătoarei de Dumnezeu, Dătătorule de lumină, slavă Ție!

Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Condacul Praznicului - glasul 7
	În munte Te-ai schimbat la față, și pe cât au putut ucenicii Tăi au văzut slava Ta, Hristoase Dumnezeule, pentru ca atunci când Te vor vedea răstignit, să înțeleagă patima Ta cea de bunăvoie, și să propovăduiască lumii că Tu ești cu adevărat raza Tatălui. (…mai lung)

Trisaghionul (Cântarea întreit-sfântă)
	
	PREOTUL: Domnului să ne rugăm!
	STRANA: Doamne, miluieşte!
	PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, cu câte o închinăciune)

Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!

	Sfinte fără de moarte, miluieşte-ne pe noi!
	Sfinte Dumnezeule, Sfinte tare, Sfinte fără de moarte, miluieşte-ne pe noi!

Citirea Apostolului
	PREOTUL: Să luăm aminte! Pace tuturor!
	CÂNTĂREȚUL: Şi duhului tău! După care, cu faţa la Altar, citește Prochimenul Apostolului.
	PREOTUL: Înţelepciune!
	CÂNTĂREȚUL: Din Epistola a doua sobornicească a Sfântului Apostol Petru, citire.
	PREOTUL: Să luăm aminte!
	CÂNTĂREȚUL, cu faţa la Altar, citeşte Epistola a doua sobornicească a Sfântului Apostol Petru, 1: 10-19:
Fraților, siliți-vă cu atât mai mult să faceți temeinice și chemarea și alegerea voastră, de vreme ce, făcând acestea, nu veți greși niciodată. Că așa vi se va da cu bogăție intrarea în veșnica împărăție a Domnului nostru și Mântuitorului Iisus Hristos. Drept aceea, vă voi aminti pururea de acestea, cu toate că le știți și sunteți întăriți întru adevărul în care stați. Socotesc, dar, că este drept, câtă vreme sunt în acest cort, să vă țin treji, prin aducerea aminte, fiindcă știu că degrabă voi lepăda cortul acesta, precum mi-a arătat Domnul nostru Iisus Hristos. Dar mă voi sili ca, și după plecarea mea, să vă amintiți necontenit de acestea, pentru că noi v-am adus la cunoștință puterea Domnului nostru Iisus Hristos și venirea Lui, nu luându-ne după basme meșteșugite, ci fiindcă am văzut slava Lui cu ochii noștri. Căci El a primit de la Dumnezeu-Tatăl cinste și slavă atunci când, din înălțimea slavei, un glas ca acesta a venit către El: «Acesta este Fiul Meu cel iubit, întru Care am binevoit». Și acest glas noi l-am auzit, pogorându-se din cer, pe când eram cu Domnul în muntele cel sfânt. Și avem cuvântul prorocesc mai întărit, la care bine faceți luând aminte, ca la o făclie ce strălucește în loc întunecos, până când va străluci ziua, și Luceafărul va răsări în inimile voastre.
	PREOTUL: Pace ţie, cititorule!
	CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii
	PREOTUL: Înţelepciune! Drepţi! Să ascultăm Sfânta Evanghelie! Pace tuturor!
	STRANA: Şi duhului tău!
	PREOTUL: Din Sfânta Evanghelie de la Matei, citire.
	STRANA: Slavă Ţie, Doamne, slavă Ţie!
	PREOTUL: Să luăm aminte! Apoi, dintre Sfintele Uşi, citeşte Evanghelia de la Matei 17, 1-9: 
În vremea aceea a luat Iisus cu Sine pe Petru și pe Iacov și pe Ioan, fratele lui, și i-a dus într-un munte înalt, de o parte. Și S-a schimbat la față înaintea lor și a strălucit fața Lui ca soarele, iar veșmintele Lui s-au făcut albe ca lumina. Și iată, Moise și Ilie s-au arătat lor, vorbind cu Dânsul. Și, răspunzând, Petru a zis lui Iisus: Doamne, bine este să fim noi aici; dacă voiești, vom face aici trei colibe: Ție una, și lui Moise una și lui Ilie una. Dar, pe când el vorbea, un nor luminos i-a umbrit și, iată, glas din nor zicând: Acesta este Fiul Meu Cel iubit, în Care am binevoit; de Acesta să ascultați! Și auzind, ucenicii au căzut cu fața la pământ și s-au spăimântat foarte tare. Dar Iisus S-a apropiat de ei și, atingându-i, le-a zis: Sculați-vă și nu vă temeți! Și, ridicându-și ochii lor, nu au văzut pe nimeni decât numai pe Iisus singur. Și pe când se coborau din munte, Iisus le-a poruncit, zicând: Nimănui să nu spuneți ceea ce ați văzut, până când Fiul Omului va învia din morți.
	STRANA: Slavă Ţie, Doamne, slavă Ţie!

Ectenia întreită (a cererii stăruitoare)
	PREOTUL: Să zicem toţi, din tot sufletul şi din tot cugetul nostru să zicem!
	STRANA: Doamne, miluieşte!
	PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!
	STRANA: Doamne, miluieşte!
	PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!
	STRANA răspunde după fiecare cerere: Doamne, miluiește! (de trei ori)
	PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.
Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.
	Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.
	Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.
Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.
	(Aici se pot pune cereri pentru diferite trebuinţe, care sunt tipărite la sfârşitul Liturghierului)
Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.
	STRANA: Doamne, miluieşte! (de trei ori)
	PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin!

[bookmark: _Hlk34423287]Ectenia pentru cei chemaţi (Catehumeni)

	PREOTUL: Rugaţi-vă, cei chemaţi, Domnului!
STRANA răspunde după fiecare cerere: Doamne, miluieşte!
	PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!
Să-i înveţe pe dânşii cuvântul adevărului!
	Să le descopere lor Evanghelia dreptăţii!
	Să-i unească pe dânşii cu Sfânta Sa sobornicescă şi apostolească Biserică!
Mântuieşte, miluieşte, apără şi-i păzeşte pe dânşii, Dumnezeule, cu harul Tău!
	STRANA: Doamne, miluieşte!
	PREOTUL: Cei chemaţi, capetele voastre Domnului să le plecaţi!
	STRANA: Ţie, Doamne!
	PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!
	STRANA: Amin!
	PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!
	STRANA: Doamne, miluieşte!
	PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
	STRANA: Doamne, miluieşte!
	PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!
	STRANA: Amin!
	PREOTUL: Iară şi iară, cu pace, Domnului să ne rugăm!
	STRANA: Doamne, miluieşte!
	PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!
	STRANA: Doamne, miluieşte!
	PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin!

Şi cântă: Cântarea heruvimică
	Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,
cu taină închipuim, cu taină închipuim,
şi Făcătoarei de viață,
de viață Treimi, de viață Treimi,
cântarea cea întreit sfântă,
sfântă cântare-Ți aducem, sfântă cântare-Ți aducem!
Toată grija cea lumească,
de la noi s-o lepădăm, de la noi s-o lepădăm!
Toată grija cea lumească,
de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)
	PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!
	STRANA răspunde după fiecare cerere: Amin!
PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!
Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!
Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!
Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!
Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!
Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  
	Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!
	Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!

	STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală
	...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

	PREOTUL: Să plinim rugăciunea noastră Domnului!
	STRANA răspunde după fiecare cerere: Doamne, miluieşte! 
	PREOTUL: Pentru Cinstitele Daruri ce sunt puse înainte, Domnului să ne rugăm!
	Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!
	Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!
	Apără, mântuieşte, miluieşte şi ne păzeşte pe noi, Dumnezeule, cu harul Tău!
	STRANA: Doamne, miluieşte!

Ectenia cererilor
	PREOTUL: Ziua toată desăvârşită, sfântă, în pace şi fără de păcat, de la Domnul să cerem!
	STRANA răspunde după fiecare cerere: Dă, Doamne!
	PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!
	Milă şi iertare de păcatele şi de greşelile noastre, de la Domnul să cerem!
	Cele bune şi de folos sufletelor noastre şi pace lumii, de la Domnul să cerem!
Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!
Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!
	STRANA: Dă, Doamne!
	PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!
	STRANA: Preasfântă Născătoare de Dumnezeu, miluieşte-ne pe noi!
	PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!
	STRANA: Ţie, Doamne!
	PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!
	STRANA: Amin!
	PREOTUL: Pace tuturor!
	STRANA: Şi duhului tău!
	PREOTUL: Să ne iubim unii pe alţii, ca într-un gând să mărturisim!
	STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.
	PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:
Simbolul credinţei
	Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.
	Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;
	Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;
	Şi S-a răstignit pentru noi în zilele lui Ponţiu Pilat şi a pătimit şi S-a îngropat;
	Şi a înviat a treia zi, după Scripturi;
	Şi S-a înălţat la ceruri şi şade de-a dreapta Tatălui;
	Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.
	Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.
	Întru una, sfântă, sobornicească şi apostolească Biserică;
	Mărturisesc un botez spre iertarea păcatelor;
	Aştept învierea morţilor;
	Şi viaţa veacului ce va să fie. Amin!

Răspunsurile mari

	PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.
	STRANA: Mila păcii, jertfa laudei.
	PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!
	STRANA: Şi cu duhul tău!
	PREOTUL: Sus să avem inimile!
	STRANA: Avem către Domnul!
	PREOTUL: Să mulţumim Domnului!
	STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.
	PREOTUL: Cântarea de biruinţă, cântând, strigând, glas înălţând şi grăind:
	STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!
	PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!
	STRANA: Amin! (lung)
	PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!
	STRANA: Amin! (lung)
	PREOTUL: Ale Tale dintru ale Tale, Ţie Îţi aducem de toate şi pentru toate.
	STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.

	PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul Praznicului - glasul 4
	Pripeală: Măreşte, sufletul meu, pe Domnul, Cel ce S-a schimbat la faţă în Muntele Taborului!
	Naşterea ta nestricată s-a arătat, că Dumnezeu din coapsele tale a ieşit şi S-a arătat purtător de trup pe pământ şi cu oamenii a vieţuit. Pentru aceasta, pe tine, Născătoare de Dumnezeu, toţi te mărim!

Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!
	STRANA: Pe toţi şi pe toate!
	PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!
	STRANA: Amin!
	PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!
	STRANA: Şi cu duhul tău!
	PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!
	STRANA răspunde după fiecare cerere: Doamne, miluieşte!
	PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!
Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!
	Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!
Apără, mântuieşte, miluieşte şi ne păzeşte pe noi, Dumnezeule, cu harul Tău!
	STRANA: Doamne, miluieşte!
	PREOTUL: Ziua toată desăvârşită, sfântă, în pace şi fără de păcat, de la Domnul să cerem!
	STRANA răspunde după fiecare cerere: Dă, Doamne!
	PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!
	Milă şi iertare de păcatele şi de greşelile noastre, de la Domnul să cerem!
	Cele bune şi de folos sufletelor noastre şi pace lumii, de la Domnul să cerem!
Cealaltă vreme a vieţii noastre în pace şi întru pocăinţă a o săvârşi, de la Domnul să cerem!
Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!
	STRANA: Dă, Doamne!
	PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!
	STRANA: Ţie, Doamne!
	PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:
	STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!
	PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!
	STRANA: Amin!
	PREOTUL: Pace tuturor!
	STRANA: Şi duhului tău!
	PREOTUL: Capetele noastre, Domnului să le plecăm!
	STRANA: Ţie, Doamne!
	PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!
	STRANA: Amin! (...mai lung)
	PREOTUL: Să luăm aminte! Sfintele, sfinţilor!
	STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Apoi cântă: Chinonicul
[bookmark: _Hlk168996317]Întru lumina slavei feţei Tale, Doamne, vom umbla în veac. Aliluia! Aliluia! Aliluia!

apoi, dacă se obişnuieşte, una, sau două pricesne, la alegere.

Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!
	STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)
	PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu!
	De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge. Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă! Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!
	Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!
	Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!
	Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 

	În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,
	PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)
	STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.

	PREOTUL: Totdeauna, acum şi pururea şi în vecii vecilor! 
	STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!
	PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!
	STRANA: Doamne, miluieşte!
	PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
	STRANA: Doamne, miluieşte!
	PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!
	STRANA: Ţie, Doamne!
	PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
	STRANA: Amin!
	PREOTUL: Cu pace să ieşim!
	STRANA: Întru numele Domnului!
	PREOTUL: Domnului să ne rugăm!
	STRANA: Doamne, miluieşte!

Rugăciunea Amvonului
	PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte; sfinţeşte-i pe cei ce iubesc frumusețea casei Tale! Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

După Rugăciunea amvonului se face binecuvântarea strugurilor, cu rugăciunea specială (din Liturghier sau Molitfelnic), iar unde nu sunt struguri, se binecuvintează faguri de miere şi pere, sau alte fructe (cu Rugăciunea pentru aducerea darurilor de pârgă).

	STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!
STRANA: Doamne, miluieşte!
	PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!
	STRANA: Amin!
	PREOTUL: Slavă Ţie, Hristoase Dumnezeule, nădejdea noastră, slavă Ţie!
	STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!
	PREOTUL: Cel ce în Muntele Taborului S-a schimbat la față întru slavă, înaintea Sfinților Săi Ucenici și Apostoli, Hristos, Adevăratul Dumnezeul nostru, pentru rugăciunile Preacuratei Maicii Sale, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!
	STRANA: Amin!
	PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!
	STRANA: Amin! (lung)
	PREOTUL rosteşte cuvântul de învăţătură.

